जुगाड़ गाड़ियों पर लगा प्रतिबंध
राज्यसरकार ने तत्काल प्रभाव से राज्य में जुगाड़ गाड़ियों के परिचालन पर प्रतिबंध लगा दिया है। सोमवार को राज्य परिवहन आयुक्त ने संयुक्त परिवहन आयुक्त, डीटीओ, मोटर यान निरीक्षकों और प्रवर्तन तंत्र के पदाधिकारियों को इन वाहनों पर रोक लगाने का आदेश दिया। परिवहन आयुक्त ने पदाधिकारियों को जुगाड़ गाड़ियों के परिचालन पर रोक लगाने और इसके चालकों के खिलाफ मोटरयान अधिनियम के प्रावधान के तहत कार्रवाई का निर्देश दिया है।
सुप्रीमकोर्ट का भी दिया हवाला : केंद्रसरकार ने भी ऐसे वाहनों के प्रोटोटाइप के मंजूरी का प्रमाणपत्र जारी नहीं किया है। ऐसी स्थिति में परिवहन विभाग द्वारा इन वाहनों का निबंधन, परमिट, बीमा, फिटनेस और प्रदूषण प्रमाणपत्र नहीं दिया जाता है। साथ ही जुगाड़ से दुर्घटना होने की स्थिति में प्रभावित व्यक्ति या वाहनों को किसी प्रकार की क्षतिपूर्ति का दावा नहीं किया जा सकता। सरकार ने अपने आदेश में सुप्रीम कोर्ट के निर्णय का हवाला दिया है। इस निर्णय में कोर्ट ने मोटरयान अधिनियम 1988 का हवाला देते हुए तत्काल इसके परिचालन पर रोक लगाने का निर्देश दिया था। राज्य सरकार ने केन्द्रीय मोटरयान नियमावली 1989 और बिहार मोटर गाड़ी नियमावली 1992 के प्रावधानों के आलोक में जुगाड़ पर रोक लगाने का आदेश दिया है।
क्या है जुगाड़ गाड़ी
डीजलपंप सेट, मोटरसाइकिल का हैंडिल और रिक्शा-ठेले की बॉडी से स्थानीय स्तर पर तैयार इन वाहनों का इस्तेमाल छड़, सीमेंट और लकड़ी, ढोने के लिए किया जा रहा है।
hin_Deva hin_Deva hin_Deva hin_Deva hin_Deva